மலை உச்சியை நோக்கிப் பயணத்தை மீண்டும் தொடங்கினோம். இங்கேதான் அபாயகரமான கம்பிப்பாறை எனச் சொல்லக்கூடிய கடப்பாறைப் பாதை தொடங்குகிறது மற்றும் தண்டவாளப் பாறைப்படிகள், ஆகாசப்படிகள் இருக்கின்றன. ஒருவர் முகத்தை ஒருவர் பார்த்துக்கொண்டு, ஏறத் தொடங்கினோம். இந்த இடத்தில் மட்டும் ஏற்கெனவே பலமுறை மலை ஏறியவர்களின் வழிகாட்டுதல் மற்றும் உதவி அவசியம் தேவைப்படும். ஏனென்றால், பாறைகள் எல்லாம் செங்குத்துப்பாறை.